[{"text_idx": "#000000", "text": "KoolitusedWP o\u0303pik ja e-kursusKoolitusel valminud veebilehedBlogiKontakt"}, {"text_idx": "#000001", "text": "Loo ja ajata sotsiaalmeedia postitused MailChimpis"}, {"text_idx": "#000002", "text": "Viimastel e-postiturunduse koolitustel on osalejatele enim u\u0308llatust pakkunud vo\u0303imalus luua ja ajatada MailChimpi keskkonnas postitusi, mis ilmuvad Facebookis, Instagramis ja Twitteris.\nMailChimp pole juba ammu lihtsalt uudiskirja saatmise tarkvara, vaid pakub ohtralt lisava\u0308a\u0308rtust."}, {"text_idx": "#000004", "text": "Tavapa\u0308rastele uudiskirjadele ja automatiseeritud e-kirjadele on juurde tulnud vo\u0303imalus postitada otse MailChimpi keskkonnast sotsiaalmeedia kanalitesse. Uurime la\u0308hemalt, kuidas seda teha."}, {"text_idx": "#000005", "text": "Kui sul on Facebooki konto, kus haldad va\u0308hemalt u\u0308hte Facebooki lehte, siis on eeltingimused ta\u0308idetud. Postitada ei saa oma isiklikule FB lehele, vaid ainult ettevo\u0303tte fa\u0308nnilehele. Postituse lisamiseks vali Campaigns \u2013> Create Campaign."}, {"text_idx": "#000006", "text": "Vali kampaania tu\u0308u\u0308biks Social Post."}, {"text_idx": "#000007", "text": "Lisa oma postitusele (kampaaniale) nimi."}, {"text_idx": "#000008", "text": "Vali Edit Channel, et valida sobivad kanalid, kuhu soovid lisada sotsiaalmeedia postitusi."}, {"text_idx": "#000009", "text": "Vali sotsiaalmeedia kontod, kuhu soovid postitada."}, {"text_idx": "#000011", "text": "FB\u2019i saad lisada nii pildi kui teksti, kohustuslik neist on teksti lisamine. Paremal pool on na\u0308ha postituse eelvaade. Pildi soovituslik mo\u0303o\u0303de on 1200px*630px. Pilte saad lisada kuni 4. Sisu ossa saab kirjutada kuni 500 ta\u0308hema\u0308rki."}, {"text_idx": "#000012", "text": "Kliki nuppu Save \u2013> Publish."}, {"text_idx": "#000014", "text": "Sisu lisamiseks Instagrami kliki nuppu Add Content. Instagrami postituse juures on kohustuslik osa pilt, soovitatud mo\u0303o\u0303tmed on 1080*1080px. Sisusse on vo\u0303imalik teksti lisada kuni 2200 ta\u0308hema\u0308rki."}, {"text_idx": "#000015", "text": "Miks kasutada MailChimpi sotsiaalmeedia postituste loomiseks?"}, {"text_idx": "#000016", "text": "Kui esimest korda na\u0308gin vo\u0303imalust MC\u2019s postitada sotsiaalmeedia kanalitesse, siis ko\u0303igepealt tekkis ku\u0308simus, et miks peaks. Ma vo\u0303in ju minna Facebooki ja postitada seal ja minna Instagrami ja seal toimetada. Statistikat postituste leviku kohta na\u0308en samuti neis keskkondades."}, {"text_idx": "#000017", "text": "Mailchimpi vastus on see, et saad hoida aega kokku \u2013 kui saadad uudiskirja, siis saad automatiseerida, et kohe la\u0308heb postitus ka FB\u2019i, Instagrami ja Twitterisse."}, {"text_idx": "#000018", "text": "Mulle meeldib aga hoopis su\u0308steemi kompaktsus. Ma saan kogu to\u0308o\u0308 teha u\u0308hes keskkonnas. Nt, oletame, et meil on tulemas uus koolitus \u201eGoogle Analytics edasijo\u0303udnutele\u201c. Meil on olemas Google Analyticsi list, kuhu on kogutud veebianalu\u0308u\u0308tika teemast huvitatud. Meil on omavahel seotud veebileht, Google Analytics, Facebook, Instagarm ja MailChimp."}, {"text_idx": "#000019", "text": "Saata uudiskirja Google Analyticsi listile.\nPostitada Facebookis ja saata postituse kaudu veebilehele uue koolituse sisulehele.\nPostitada Instagramis ja saata postituse kaudu veebilehele uue koolituse sisulehele.\nTeha reklaami Facebookis neile ja saata reklaami kaudu veebilehele uue koolituse sisulehele.\nSiia juurde vo\u0303iks soovi korral lisada ka Google Display reklaamid ja Twitteri postitused, mida saab samuti MC keskkonnas teha."}, {"text_idx": "#000020", "text": "Kogu esmane statistika jookseb MailChimpi ja po\u0303hjalikum statistika, mille alusel saan otsuseid teha, liigub Google Analyticsi. Ja ongi ko\u0303ik vajalik olemas \u2013 kas sinu e-postiturunduse programm vo\u0303imaldab seda \ud83d\ude0a"}, {"text_idx": "#000021", "text": "MailChimpi koolitusel on tagatud koolitusja\u0308rgne abi ja tugi kuni 3 kuud."}, {"text_idx": "#000022", "text": "Kui sulle meeldis see postitus, siis palun jaga seda!"}, {"text_idx": "#000023", "text": "Saad 1 x kuus head no\u0303u kodulehe, SEO vo\u0303i sotsiaalmeedia kohta"}, {"text_idx": "#000025", "text": "O\u0303pik keskendub e-poe loomisele ja tasuta pluginate tutvustamisele, mis aitavad e-poele lisada lisafunktsionaalsust. Ka\u0308ime la\u0308bi kogu e-poe loomise protsessi \u2013 toodetest kuni arveni."}, {"text_idx": "#000026", "text": "Reklaam ja mu\u0308u\u0308k internetis (22)"}]